A hitelközvetítésnek ugyanúgy díjmentesnek kell lennie, mint az online kalkulátorok használatának. Ezt törvény szabályozza, tehát a hitelközvetítő nem kérhet a munkájáért pénzt, őt a bank fizeti meg. Ugyanakkor nem is lehet így drágább a hitel kamata vagy bármilyen más díja, kondíciója, mintha egyedül intéznéd a hitelt. Ez azért van így, mert a hitelközvetítő díja be van építve a hitel árába. Ilyenkor a banki ügyintézőnek kevesebbet kell dolgoznia, így ebből a költségmegtakarításból fizeti ki a bank a közvetítőt.